איירבוס A319 של החברה בנמל התעופה הבינלאומי ציריך קלוטן
איירבוס A319 של החברה בנמל התעופה ברלין טגל
מטוסי החברה בנמל התעופה הית'רו
בואינג 747-400 של החברה בצביעת Oneworld המטוסים יצאו משירות
**בריטיש איירווייז** (באנגלית: **British Airways,** ידועה גם בקיצור **BA**) היא חברת הדגל הלאומית של הממלכה המאוחדת. בסיסה העיקרי הוא נמל התעופה הית'רו השוכן במערב לונדון. זוהי חברת התעופה הבריטית השנייה בגודלה בבריטניה, לפי כמות הנוסעים וגודל צי המטוסים, אחרי איזיג'ט.

בריטיש אירווייז הוקמה כתוצאה מאיחוד של ארבע חברות תעופה בריטיות, שתיים בנילאומיות ושתיים אזוריות, ב-31 במרץ 1974. בשנת 1987 החברה הופרטה כחלק ממדיניות ההפרטות של הממשלה השמרנית באותה התקופה. עד שנת 2012 בריטיש אירווייז רכשה עוד ארבע חברות בריטיות ובכך הפכה לשחקן דומיננטי בעולם התעופה האירופי.

בשנת 2011 אוחדה בריטיש אירווייז עם החברה הספרדית איבריה והקימה חברת-אם משותפת של שתי החברות הנקראת International Airlines Group. חברת העל נסחרת בבורסה הלונדונית.

בריטיש איירווייז חברה בברית חברות התעופה Oneworld והייתה ממקימיה הראשונים, ביחד עם אמריקן איירליינס, קת'אי פסיפיק, קוואנטס וקנדיאן איירליינס.

תולדות החברה
------------

שורשיה של בריטיש איירווייז נעוצים במרץ 1924, עם הקמתה של חברת אימפריאל איירווייז, אשר היוותה איחוד של מספר חברות קטנות יותר ששירתו את האימפריה הבריטית. בשנת 1935 הוקמה חברת תעופה נוספת אשר היוותה איחוד בין חברות תעופה קטנות יותר ונקראה בריטיש אירווייז. בשנת 1939 הולאמו שתי החברות ומוזגו תחית השם BOAC, חברה חדשה שחולקה למספר חטיבות נפרדות.

בשנת 1972 אוחדה BOAC על כל חטיבותיה עם ״נתיבי אוויר בריטיים אירופיים״ (British European Airways), קמבריאן איירוויז ונורת׳איסט איירליינס. ב-1974 החברה מותגה באופן רשמי כמקשה אחת, בריטיש איירווייז.

בריטיש איירווייז, יחד עם אייר פראנס, הפעילה את מטוס הקונקורד העל-קולי הראשון החל משנת 1976. הטיסה הראשונה בוצעה בין נמל התעופה הית׳רו לבחריין. ב-26 במאי 1976 בוצעה הטיסה העל-קולית הראשונה בין לונדון לוושינגטון וב-22 בספטמבר 1977 גם ניו יורק הצטרפה לרשימה, עם טיסות לנמל התעופה קנדי. עם התרסקותו של מטוס קונקורד של אייר פראנס בשנת 2000 והירידה החדה בכמות הנוסעים לאחר פיגועי 11 בספטמבר, ב-24 באוקטובר 2003 בוצעה הטיסה המסחרית האחרונה של מטוס הקונקורד, בין ניו יורק ללונדון.

בפברואר 1987, כחלק מהמדיניות הכלכלית השמרנית של ממשלת בריטניה בראשות מרגרט תאצ'ר, הופרטה בריטיש איירווייז והחלה להיסחר בבורסה לניירות ערך בלונדון.

ב-8 באפריל 2010 התמזגו בריטיש איירווייז וחברת הדגל הספרדית איבריה לחברת-אם אחת, International Airlines Group. למרות המיזוג וההשתייכות לחברה אחת, בריטיש איירווייז ואיבריה שמרו על שמם ועל המותג העצמאי שלהן. כחלק מההסכם, הופסק המסחר העצמאי של בריטיש איירווייז בבורסה הלונדונית, והחל מסחר בחברת האם IAG.

מגפת נגיף הקורונה העולמית שהחלה בדצמבר 2019, גרמה לירידה חסרת תקדים בתנועת הנוסעים הבינלאומית וכתוצאה מכך הביאה לפגיעה קשה בחברות התעופה העולמיות, ביניהן בריטיש איירווייז. ב-28 באפריל 2020 החברה הכריזה על תוכנית פיטורים של כ-12 אלף עובדיה ועל האפשרות שלא תחדש את טיסותיה מנמל התעופה גטוויק בלונדון. ביולי אותה שנה, החברה הודיעה על הקדמת הוצאתם משירות של מטוסי הבואינג 747-400. מטרת החברה היא להוציא את כלל המטוסים מדגם זה משירות, עד שנת 2024.

כמו גם, בריטיש איירווייז התחייבה להפסיק כליל פליטות פחמן עד שנת 2050.

צי המטוסים
----------

צי המטוסים של החברה נכון לינואר 2021:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| F | J | W | Y | סה"כ |  |
| איירבוס A319-100 | 35 | — | — | — | — | 132 | 132 |  |  |
| 143 | 143 |
| 144 | 144 |
| איירבוס A320-200 | 67 | — | — | — | — | 168 | 168 |  |
| 171 | 171 |
| איירבוס A320neo | 13 | 9 | — | — | — | 180 | 180 |  |
| איירבוס A321-200 | 18 | — | — | 23 | — | 131 | 154 |  |
| — | — | — | 199 | 199 |
| איירבוס A321neo | 10 | 3 | — | — | — | 218 | 218 |  |
| איירבוס A350-1000 | 14 | 6 | — | 56 | 56 | 219 | 331 | השאר צפויים להתקבל לקראת 2024 |
| איירבוס A380-800 | 12 | — | 14 | 97 | 55 | 303 | 469 |  |
| בואינג 777-200ER | 43 | — | 14 | 48 | 40 | 122 | 246 |  |
| — | 48 | 24 | 203 | 275 |
| — | 32 | 52 | 252 | 336 |
| בואינג 777-300ER | 16 | — | 14 | 56 | 44 | 183 | 297 |  |
| בואינג 777-9 | — | 18 | 8 | 65 | 46 | 206 | 325 | לא ידוע מה עם ההזמנה ומתי תתקבל. |
| בואינג 787-8 | 12 | — | — | 35 | 25 | 154 | 214 |  |
| בואינג 787-9 | 18 | — | 8 | 42 | 39 | 127 | 216 |  |
| בואינג 787-10 | 2 | 10 | 8 | 48 | 35 | 165 | 256 |  |
| סה"כ | 260 | 46 |  |

חברות בת
--------

* BA סיטיפלייר

פעילות החברה בישראל
-------------------

החברה מפעילה שתי טיסות יומיות בין לונדון לתל אביב. הטיסות מבוצעות על ידי מטוסי האיירבוס 350 ומטוסי הבואינג 787 דריימליינר החדשים של החברה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **בריטיש איירווייז** |
| ויקישיתוף תמונות ומדיה בוויקישיתוף: **בריטיש איירווייז** |

* 

* אתר האינטרנט הרשמי של בריטיש איירווייז (באנגלית)

* אתר האינטרנט הרשמי של בריטיש איירווייז (באנגלית)
* בריטיש איירווייז, ברשת החברתית פייסבוק

* בריטיש איירווייז, ברשת החברתית טוויטר

* בריטיש איירווייז, ברשת החברתית אינסטגרם

* בריטיש איירווייז, ברשת החברתית LinkedIn

* בריטיש איירווייז, סרטונים בערוץ היוטיוב
* בריטיש איירווייז, באתר אנציקלופדיה בריטניקה (באנגלית)
* מדיה וקבצים בנושא בריטיש איירווייז באתר Airliners.net
* בריטיש איירווייז - מדיניות צ'ק אין ומטען, הנחיות מיוחדות.

הערות שוליים
------------

1. ↑  פרטי צי המטוסים של בריטיש איירווייז, באתר airfleets.net (באנגלית)

| Oneworld |
| --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • S7 איירליינס • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס

---

 |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס • US Airways |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007601824705171
* BnF: cb127913922 (data)
* GND: 273489-8
* ISNI: 0000 0001 0659 1663
* LCCN: n50049880
* NKC: kn20131010005
* VIAF: 128095271
* WorldCat: lccn-n50049880

 |